rejauldu/bengali-wikipedia huggingface dataset:
বেগম মুশতারী শফী (জন্ম ১৫ জানুয়ারি ১৯৩৮ - ২০ ডিসেম্বর ২০২১) একজন বাংলাদেশি সাহিত্যক, উদ্যোক্তা, নারী নেত্রী ও সমাজসংগঠক যিনি ‘শহীদজায়া’ নামে বেশি পরিচিত। বাংলাদেশের স্বাধীনতা যুদ্ধে অনন্য ভূমিকা পালনের জন্য তাকে বাংলা একাডেমি কর্তৃক ২০১৬ সালে ‘ফেলোশিপ’ প্রদান করা হয়। আমৃত্যু তিনি বর্তমানে চট্টগ্রাম উদীচী শিল্পীগোষ্ঠীর সভাপতি হিসেবে দায়িত্ব পালন করেন।  প্রারম্ভিক জীবন মুশতারী শফী ১৯৩৮ সালের ১৫ জানুয়ারি তৎকালীন ব্রিটিশ ভারতের পশ্চিমবঙ্গে জন্মগ্রহণ করেন। তার পৈতৃক নিবাস ফরিদপুর জেলায়। তার পিতার কর্মস্থল ছিল কলকাতায়।  কর্মজীবন মুশতারী শফী মুক্তিযুদ্ধবিষয়ক বেশ কিছু গ্রন্থ রচনা করেছেন। যার মধ্যে উল্লেখযোগ্য হল, ‘মুক্তিযুদ্ধে চট্টগ্রামের নারী’, ‘চিঠি, জাহানারা ইমামকে’ এবং ‘স্বাধীনতা আমার রক্তঝরা দিন’। এছাড়াও তিনি প্রবন্ধ, উপন্যাস, ভ্রমণকাহিনী, কিশোর গল্পগ্রন্থ, স্মৃতিচারণমূলক গ্রন্থ প্রভৃতি শাখায়ও অবদান রেখেছেন। অন্যান্য গ্রন্থের মধ্যে রয়েছে, ভ্রমণ কাহিনী নিয়ে লেখা ‘আমি সুদূরের পিয়াসী’, স্মৃতিচারণমূলক গ্রন্থ, ‘স্মৃতিতে অমলিন যারা’, মুক্তিযুদ্ধ বিষয়ক ছোটগল্পের সংকলন ‘দুটি নারী ও একটি মুক্তিযুদ্ধ’, ‘মুক্তিযুদ্ধের গল্প’ ও ‘একুশের গল্প’সহ প্রভৃতি।  ১৯৬০-এর দশকে তিনি চট্টগ্রামে ‘বান্ধবী সংঘ’ নামে নারীদের একটি সংগঠন প্রতিষ্ঠা করেন। এ সংগঠন থেকে তিনি ‘বান্ধবী’ নামে একটি নিয়মিত পত্রিকা প্রকাশ করেন ও ‘মেয়েদের প্রেস’ নামে একটি ছাপাখানা চালু করেন। তিনি একাত্তরের ঘাতক দালাল নির্মূল কমিটি সাথেও যুক্ত।  ব্যক্তিগত জীবন ব্যক্তিগত জীবনে মুশতারী চট্টগ্রামের দন্ত চিকিৎসক ডা. মোহাম্মদ শফীর সাথে বিবাহ বন্ধনে আবদ্ধ হন। এই দম্পতির সাত সন্তান রয়েছে। ১৯৭১ সালেরে এপ্রিলে বাংলাদেশের স্বাধীনতা যুদ্ধের সময় মোহাম্মদ শফি ও তার ছোট ভাই এহসান পাকিস্তানি সেনাবাহিনীর হাতে নিহত হন। স্বাধীন বাংলা বেতার কেন্দ্র প্রতিষ্ঠাতে শফী পরিবার গুরুত্বপূর্ণ ভূমিকা পালন করে। মুশতারীর দাদা কাজি আজিজুল হক ছিলেন একজন বাঙালি উদ্ভাবক ও ব্রিটিশ ভারতীয় পুলিশে কর্মরত একজন কর্মকর্তা। তিনি হস্তছাপ রক্ষনের মাধ্যমে অপরাধী সনাক্তকরনের উদ্ভাবক হিসেবে পরিচিত।  সম্মাননা  অনন্যা সাহিত্য পুরস্কার-১৪২৪  বাংলা একাডেমি ফেলো (২০১৬)  বেগম রোকেয়া পদক (২০২০)   তথ্যসূত্র  বিষয়শ্রেণী:বাংলা একাডেমির সম্মানিত ফেলো বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী লেখিকা বিষয়শ্রেণী:বেগম রোকেয়া পদক বিজয়ী বিষয়শ্রেণী:১৯৩৮-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাঙালি লেখক বিষয়শ্রেণী:ফরিদপুর জেলার ব্যক্তি
আবুল কাসেম নোমানী (জন্ম: ১৯৪৭, আরবি ও উর্দু:ابوالقاسم نعمانی) একজন ভারতীয় সুন্নি মুসলিম পণ্ডিত এবং দারুল উলূম দেওবন্দের বর্তমান মুহতামিম। সম্প্রতি জরিপে তিনি বিশ্বের সবচেয়ে প্রভাবশালী ৫০০ জন মুসলিমের মধ্যে স্থান পেয়েছেন।   প্রারম্ভিক জীবন  আবুল কাসেম নোমানী ১৪ই জানুয়ারি ১৯৪৭ সালে ভারতের বারাণসীতে জন্মগ্রহণ করেন। তার পিতার নাম হাজী মুহাম্মদ হানিফ। তিনি প্রাথমিক শিক্ষা সমাপ্ত করেন নিজ মায়ের কাছে। কুরআন শিক্ষা লাভ করেন মা এবং দাদার কাছে। এরপর ভর্তি হন জামিয়া ইসলামিয়া মদনপুরা বেনারশে। দারুল উলুম মৌ এবং মিফতাহুল উলুম মাদ্রাসায় পড়ার পর ভর্তি হন দারুল উলুম দেওবন্দে। তিনি ১৯৬৭ সালে দারুল উলুম দেওবন্দ থেকে স্নাতক পাশ করেন। ১৩৮৮ হিজরির শাবান মাসে তিনি এই বিশ্ববিদ্যালয় থেকে উচ্চতর ইসলামি আইনজ্ঞ ডিগ্রি প্রাপ্ত হন।   শিক্ষকবৃন্দ  নোমানীর উল্লেখযোগ্য ওস্তাদগণের মধ্যে রয়েছেন শায়খুল হিন্দের বিশিষ্ট শাগরেদ মাওলানা ইব্রাহিম বালয়াবী, মাওলানা ফখরুদ্দীন মুরাদাবাদী, ফখরুল হাসান মুরাদাবাদী, মাহমুদ হাসান গাঙ্গুহী, কারী তৈয়ব সাহেব সহ অনেকেই।   কর্মজীবন  শিক্ষাজীবন সমাপ্তির পর তিনি ১৩৮৮ হিজরির জিলকদ মাসে প্রাচীন শিক্ষা প্রতিষ্ঠান জামিয়া ইসলামিয়া মদনপুরা বেনারশে শিক্ষক হিসেবে যোগদান করেন। এরপর ১৯৯২ সালে দারুল উলুমের মজলিসে শুরার (পরিচালনা কমিটি) সদস্য হন। গোলাম মুহাম্মদ বাস্তানবীর পর, নোমানী ২১ জুলাই ২০১১ সালে দারুল উলুম দেওবন্দের আচার্য নিযুক্ত হন। তিনি খানখায়ে মাহমুদিয়ায় পরিচালকের দায়িত্বও পালন করেছেন।   তাসাউফ  ছাত্রাবস্থায় মুহাম্মদ জাকারিয়া কান্ধলভির হাতে ১৩৮৬ হিজরিতে বায়আত গ্রহণ করেন। এরপর ১৩৮৮ হিজরিতে মাহমুদ হাসান গাঙ্গুহীর নিকট বায়আত গ্রহণ করেন। ১৩৯৫ হিজরিতে মাহমুদ হাসান গাঙ্গুহীর নিকট খেলাফত লাভ করেন।   উপাধি  তিনি সকলের মুখে নমুনায়ে সালাফ নামে পরিচিত।   ফতোয়া  খতমে বুখারী সম্পর্কে নোমানী বলেন,   সমালোচনা  সম্প্রতি ভারতের সিএএ ও এনআরসি বিল প্রসঙ্গে নারীরা আন্দোলন শুরু করলে নোমানী বলেন,  “নারীদের আন্দোলন করা উচিত নয়”। তাঁর এই বক্তব্যে সারাদেশ ব্যাপী সমালোচনা শুরু হয়। পরবর্তীতে নোমানী পূূূূর্বের বক্তব্যে প্রত্যাহার করে বলেন,   বই    আল এতেবার (আরবি)  মাওয়ায়েজে নোমানী (উর্দু)  মাযহাব না মানার পরিণতি (উর্দু)   আরও দেখুন   আকাবিরে সিত্তাহ  দারুল উলুম দেওবন্দের আচার্যের তালিকা  দেওবন্দি ব্যক্তিত্বের তালিকা   তথ্যসূত্র    বহিঃসংযোগ   টাইমস অফ ইন্ডিয়া    দেওবন্দ অনলাইন নিউজ    https://web.archive.org/web/20171210232425/http://www.islah-ul-muslimeen.com/index.php  বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:চিশতিয়া তরিকা বিষয়শ্রেণী:ভারতীয় সুফি বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:দারুল উলুম দেওবন্দের মুহতামিম বিষয়শ্রেণী:মাহমুদ হাসান গাঙ্গুহির শিষ্য বিষয়শ্রেণী:বারাণসীর ব্যক্তি বিষয়শ্রেণী:দারুল উলুম দেওবন্দের শায়খুল হাদিস
This template allows you to easily include a panorama image . If the image is too wide, scrollbars will be added. If you want the image to use a thumbnail frame, you can use the template  instead.  Usage  {{Wide image-noborder|name|image width|caption|box width|alt=alt text}}  The image width parameter is optional. If no width is given, the actual width of the image is used.  The caption parameter is optional. If the caption contains an equal sign, use the parameter |3=caption in the place of |caption.  The box width parameter is optional, and if given a value in pixels followed by "px", or a value in percent followed by "%", will set the width of the box to that amount.  The alt text describes the image's visual appearance to visually disabled readers. Please see WP:ALT for details.  Example Without caption {{Wide image-noborder|Helsinki z00.jpg|1800px| |alt=Panorama of city with mixture of five to ten story buildings}}  smaller  With caption {{Wide image-noborder|Helsinki z00.jpg|1800px|[[Helsinki]] panorama |alt=Panorama of city with mixture of five to ten story buildings}}  See also   - with thumbborder   - with thumbborder      it:Template:Immagine grande
আজারবাইজানী ফুটবল অ্যাসোসিয়েশন (, ; এছাড়াও সংক্ষেপে এএফএফএ নামে পরিচিত) হচ্ছে আজারবাইজানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আজারবাইজানের রাজধানী বাকুতে অবস্থিত।  এই সংস্থাটি আজারবাইজানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আজারবাইজান প্রিমিয়ার লীগ, আজারবাইজান কাপ এবং আজারবাইজান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আজারবাইজানী ফুটবল অ্যাসোসিয়েশনের সভাপতির দায়িত্ব পালন করছেন রভনাগ আব্দুলায়েভ এবং সাধারণ সম্পাদকের দায়িত্ব পালন করছেন এলখান মাম্মদভ।   ইতিহাস  আজারবাইজান ইউএসএসআর থেকে স্বাধীনতা অর্জনের পর, ১৯৯২ সালের ২৬শে মার্চ তারিখে এএফএএ গঠিত হয়েছিল। ২০০৯ সালের ২৩শে ফেব্রুয়ারি, উয়েফারর সহ-সভাপতি সেনেস এরজিকের সাথে এএফএএফ আজারবাইজান ফুটবল একাডেমি উন্মোচন করেছিল।Opening of Football AcademyOpening ceremony of Azerbaijan Football Academy to take place early 2009  ২০১০ সালে, সমিতিটি একটি নতুন লোগো উন্মোচন করেছিল। ২০১২ সালে ফেডারেশন একটি নির্বাচন আয়োজন করে, যেখানে রভনাগ আব্দুল্লায়েভ একমাত্র প্রার্থী হওয়ায় বিধানসভা বিতর্কিত হয়েছিল।   ফিফার সাথে সম্পর্ক  এএফএএফএ এবং আজারবাইজান প্রিমিয়ার লীগের বেশিরভাগ ক্লাবের মধ্যে দীর্ঘস্থায়ী দ্বন্দ্বের জবাবে উয়েফা এই অ্যাসোসিয়েশনের ওপর দুই বছরের নিষেধাজ্ঞা জারি করেছিল, তখন দেশটির ফুটবল সমিতি একটি বড় ধাক্কা খায়। এই দ্বন্দ্বের ফলস্বরূপ ঘরোয়া চ্যাম্পিয়নশিপ পরিত্যাগ করা হয়েছিল এবং শীর্ষ ক্লাবগুলো তাদের খেলোয়াড়দের জাতীয় দলে খেলতে বাধা দেয়, কর কর্মকর্তারাও আজারবাইজান ফেডারেশনে জালিয়াতির অভিযোগ তদন্ত করেছিলেন।   কর্মকর্তা    অবস্থান  নাম সভাপতি  রভনাগ আব্দুলায়েভ সহ-সভাপতি  রাউফ আলিয়েভ এলশাদ নাসিরভ সাধারণ সম্পাদক  এলখান মাম্মদভ কোষাধ্যক্ষ  খালিদ জাভাদভ গণমাধ্যম এবং যোগাযোগ পরিচালক  ফিরুজ আব্দুল্লা প্রযুক্তিগত পরিচালক  জাহাঙ্গীর হাসানজাদে ফুটসাল সমন্বয়কারী  জাউর হাজি-মাগাররামভ জাতীয় দলের কোচ (পুরুষ)  জিয়ানি দে বিয়াসি জাতীয় দলের কোচ (নারী)  সিয়াসাত আসগারভ রেফারি সমন্বয়কারী  ফ্রিৎস স্টুচলিক   তথ্যসূত্র    বহিঃসংযোগ        ফিফা-এ আজারবাইজানী ফুটবল অ্যাসোসিয়েশন    উয়েফা-এ আজারবাইজানী ফুটবল অ্যাসোসিয়েশন     বিষয়শ্রেণী:১৯৯২-এ আজারবাইজান-এ প্রতিষ্ঠিত বিষয়শ্রেণী:১৯৯২-এ প্রতিষ্ঠিত ক্রীড়া সংস্থা বিষয়শ্রেণী:আজারবাইজানের ক্রীড়া নিয়ন্ত্রণ সংস্থা বিষয়শ্রেণী:আজারবাইজানের ফুটবল পরিচালনা পরিষদ বিষয়শ্রেণী:উয়েফার সদস্য
মক্কার যুদ্ধ ১৯১৬ সালের জুন ও জুলাই মাসে ইসলামের পবিত্র শহর মক্কায় সংঘটিত হয়। ১০ জুন মক্কার শরিফ ও বনু হাশিম গোত্রের প্রধান হুসাইন বিন আলী উসমানীয় খিলাফতের বিরুদ্ধে এই শহরে বিদ্রোহের সূচনা করেন। মক্কার যুদ্ধ প্রথম বিশ্বযুদ্ধকালীন আরব বিদ্রোহের একটি অংশ ছিল।   পটভূমি  হুসাইন বিন আলী এডেন থেকে আলেপ্পো পর্যন্ত একটি বিস্তৃত আরব রাষ্ট্র গঠনের ব্যাপারে পরিকল্পনা করেন। এ উদ্দেশ্যে তিনি ব্রিটিশদের সাহায্য চান। তার চার পুত্রকে তিনি এজন্য অনুপ্রাণিত করেন।   ঘটনাসমূহ  ১৯১৬ সালের জুনের দিকে অধিকাংশ উসমানীয় সেনা তাইফ গমন করে। হেজাজের গভর্নর গালিব পাশা এখানে অবস্থান করছিলেন। মক্কার প্রতিরক্ষার জন্য মাত্র ১,০০০ জন সৈনিক অবশিষ্ট ছিল। হুসাইন বিন আলী যখন বিদ্রোহের সূচনা চিহ্নিত করে হাশেমি প্রাসাদের জানালা দিয়ে শূণ্যে গুলি ছুড়েন তখন অধিকাংশ সৈনিক ব্যারাকে ঘুমন্ত ছিল। শব্দ শুনে তার ৫০০০ সমর্থক মক্কাকে পর্যবেক্ষণকারী তিনটি দুর্গ ও জেদ্দা সড়কের পাশে অবস্থিত জিরওয়াল ব্যারাকে তুর্কি বাহিনীর উপর গুলি ছুড়তে শুরু করে। এই আক্রমণ অতর্কিতে সংঘটিত হয় এবং দায়িত্বরত তুর্কি কমান্ডিং অফিসার এটিকে বিদ্রোহের সূচনা বুঝতে ব্যর্থ হন। শরিফ ও উসমানীয় ব্যানারগুলো একই রঙের হওয়ায় তুর্কি কমান্ডার পার্থক্য ধরতে পারেননি। তিনি পরিস্থিতির ব্যাপারে শরিফ হুসাইনকে ফোন করেন। হুসাইন তাকে কারণ জানান ও তুর্কি কমান্ডারকে আত্মসমর্পণ করতে বলেন। কমান্ডার এ দাবি প্রত্যাখ্যান করেন। এরপর যুদ্ধ শুরু হয়। পরের দিন বনু হাশিম বাহিনী মসজিদুল হারামের পার্শ্ববর্তী সাফা কোণে বাশ-কারাকলের দিকে অগ্রসর হয় ও তা দখল করে। তৃতীয় দিন উসমানীয় গভর্নর ও ডেপুটি গভর্নরের অফিস দখল করা হয়। বন্দী ডেপুটি গভর্নর অবশিষ্ট তুর্কি সৈনিকদেরকে আত্মসমর্পণ করতে আদেশ দেন। সৈনিকরা তা প্রত্যাখ্যান করে।  এরপর অচলাবস্থার সৃষ্টি হয়। স্যার রেজিনাল্ড উইনগেট প্রশিক্ষিত মিশরীয় গানার সহযোগে সুদান থেকে জেদ্দার মধ্য দিয়ে দুটি কামান পাঠান। তারা তুর্কি দুর্গের দেয়াল ভেঙ্গে ফেলতে সক্ষম হয়। শরিফি বাহিনী আক্রমণ করে ও আত্মরক্ষাকারী সৈনিকরা বন্দী হয়। ৪ জুলাই তিন সপ্তাহ ধরে কঠোর প্রতিরোধের পর মক্কার শেষ তুর্কি প্রতিরোধ জিরওয়াল ব্যারাক আত্মসমর্পণ করে।   ফলাফল  এটি ছিল উসমানীয় সাম্রাজ্যের পতনের সূচনা। সেসাথে এটিকে হাশেমি রাজ্যের সূচনা হিসেবেও ধরা হয়। মক্কা এই রাজ্যের রাজধানী ছিল। ধীরে ধীরে এটি উত্তর দিকে সম্প্রসারিত হয়। মধ্যপ্রাচ্যে এই যুদ্ধ গভীর ক্ষত রেখে গেছে। এরপর আরব রাষ্ট্রগুলো শক্ত ইউরোপীয় প্রভাবের অধীনে চলে আসে। উসমানীয় খিলাফত বিলুপ্ত হয় এবং ফিলিস্তিন ব্রিটিশ শাসনের অধীনে চলে আসে। পরবর্তীতে এখানে ইসরায়েল রাষ্ট্রের জন্ম হয়। মক্কার শরিফ হুসাইন বিন আলীকে প্রতিদ্বন্দ্বী সৌদিরা ক্ষমতাচ্যুত করে। ফলে শরিফ হুসাইনের ইয়েমেন থেকে সিরিয়া পর্যন্ত বিস্তৃত আরব রাষ্ট্রের স্বপ্ন অসম্পূর্ণ থেকে যায়।   আরও দেখুন    মদীনা অবরোধ   তথ্যসূত্র   History of the Arab Revolt (on King Hussein's website)  Arab Revolt at PBS    Lawrence, T. E. (1935). Seven Pillars of Wisdom. Doubleday, Doran, and Co.  মক্কা ১৯১৬ বিষয়শ্রেণী:মক্কার ইতিহাস মক্কা ১৯১৬ মক্কা ১৯১৬
সেন্ট পিটার্সবার্গ রাষ্ট্রীয় বিশ্ববিদ্যালয় (), সেন্ট পিটার্সবার্গ বিশ্ববিদ্যালয় (SPbU) নামেও পরিচিত। এটি রাশিয়ার সেন্ট পিটার্সবার্গে অবস্থিত একটি সরকারি গবেষণাধর্মী বিশ্ববিদ্যালয়। বিশ্ববিদ্যালয় প্রশাসন এটিকে রাশিয়ার প্রাচীনতম বিশ্ববিদ্যালয় হিসাবে বিবেচনা করে এবং এটি রাশিয়ার বৃহত্তম বিশ্ববিদ্যালয়গুলোর মধ্যে একটি। পিটার দ্য গ্রেটের একটি ডিক্রি দ্বারা ১৭২৪ সালে প্রতিষ্ঠিত, বিশ্ববিদ্যালয়টি শুরু থেকেই বিজ্ঞান, প্রকৌশল এবং মানবিক বিষয়ে মৌলিক গবেষণার উপর মনোযোগ দিয়েছে।  সোভিয়েত আমলে, এটি লেনিনগ্রাদ রাষ্ট্রীয় বিশ্ববিদ্যালয় () নামে পরিচিত ছিল। ১৯৪৮ সালে এটির নামকরণ করা হয় আন্দ্রেই ঝদানভের নামে এবং একসময় আনুষ্ঠানিকভাবে "লেনিনগ্রাদ রাষ্ট্রীয় বিশ্ববিদ্যালয়" নামকরণ করা হয়। ১৯৮৯ সালে অনানুষ্ঠানিকভাবে লেলিনগ্রাদ নাম অপসারণ করা হয় এবং ১৯৯২ সালে সেন্ট পিটার্সবার্গ নামে প্রতিস্থাপন করা হয়।  বিশ্ববিদ্যালয়টি ২৪ টি বিশেষায়িত অনুষদ (বিভাগ) এবং ইনস্টিটিউট, একাডেমিক জিমনেসিয়াম, মেডিকেল কলেজ, শারীরিক সংস্কৃতি ও ক্রীড়া কলেজ, অর্থনীতি ও প্রযুক্তি নিয়ে গঠিত। বিশ্ববিদ্যালয়টির দুটি প্রাথমিক ক্যাম্পাস রয়েছে: একটি ভাসিলিয়েভস্কি দ্বীপে এবং অন্যটি পিটারহফ-এ।   আন্তর্জাতিক ক্রম   আন্তর্জাতিক ক্রমে, ২০২২ সালে কিউএস ওয়ার্ল্ড ইউনিভার্সিটি র‌্যাঙ্কিং অনুসারে বিশ্ববিদ্যালয়টি ৩৩৯ তম, ২০২১ সালে ইউএস নিউজ অ্যান্ড ওয়ার্ল্ড রিপোর্ট দ্বারা ৬০৭ তম,  টাইমস হায়ার এডুকেশন ওয়ার্ল্ড বিশ্ববিদ্যালয় র‌্যাঙ্কিং দ্বারা ৬০১-৮০০ তম,  এবং ২০২১ সালে বিশ্ব বিশ্ববিদ্যালয়গুলির একাডেমিক র‌্যাঙ্কিং অনুসারে ৩০১-৪০০ তম।    ইতিহাস    সংগঠন    অনুষদ এবং ইনস্টিটিউট  SPbSU ২৪ টি বিশেষ অনুষদ নিয়ে গঠিত, যা হল:     উল্লেখযোগ্য প্রাক্তন ছাত্র এবং অনুষদ  থাম্ব| প্রেসিডেন্ট ভ্লাদিমির পুতিন থাম্ব|245x245পিক্সেল| দিমিত্রি মেদভেদেভ, রাশিয়ার রাষ্ট্রপতি (২০০৮-২০১২), প্রধানমন্ত্রী (২০১২-২০২০) থাম্ব|255x255পিক্সেল| লেভ ল্যান্ডউ, পদার্থবিজ্ঞানে নোবেল পুরস্কার বিজয়ী রাশিয়ান বিপ্লবী এবং সোভিয়েত ইউনিয়নের প্রতিষ্ঠাতা, ভ্লাদিমির লেনিন একজন প্রাক্তন ছাত্র ছিলেন। রাশিয়ান প্রধানমন্ত্রী পিওত্র স্টোলিপিন এবং দিমিত্রি মেদভেদেভ, রাশিয়ার রাষ্ট্রপতি ও প্রাক্তন প্রধানমন্ত্রী ভ্লাদিমির পুতিন এবং লিথুয়ানিয়ার প্রাক্তন রাষ্ট্রপতি ডালিয়া গ্রাইবস্কেইট প্রাক্তন ছাত্র।   রেক্টর  থাম্ব|120x120পিক্সেল| পাইটর প্লেটনিভ থাম্ব|137x137পিক্সেল| হেনরিক লেনজ থাম্ব|100x100পিক্সেল| কার্ল ফেডোরোভিচ কেসলার থাম্ব|128x128পিক্সেল| ইভান বোর্গম্যান   আরও দেখুন   রাশিয়ায় উন্মুক্ত প্রবেশাধিকার   তথ্যসূত্র    গ্রন্থপঞ্জি     - The history of the university, with a particular focus on the Law Faculty, from the 19th century to the perestroika period   বহিঃসংযোগ   সেন্ট পিটার্সবার্গ রাষ্ট্রীয় বিশ্ববিদ্যালয়র হোমপেজ  সেন্ট পিটার্সবার্গ বিশ্ববিদ্যালয়ের ইতিহাস  বিষয়শ্রেণী:সোভিয়েত ইউনিয়নের বিশ্ববিদ্যালয় ও কলেজ বিষয়শ্রেণী:১৮১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়
রাধাকানাই ইউনিয়ন বাংলাদেশের ময়মনসিংহ জেলার ফুলবাড়িয়া উপজেলার অন্তর্গত একটি ইউনিয়ন।  অবস্থান ফুলবাড়ীয়া উপজেলা সদর হতে ০৮ কিঃ মিঃ পূর্ব দিকে রাধাকানাই ইউনিয়নের অবস্থান। এর উত্তরে ফুলবাড়ীয়া ও দেওখোলা ইউপি,পশ্চিমে ফুলবাড়ীয়া ও কালাদহ ইউপি,দক্ষিণে আছিম ও মঠবাড়ী ইউপি পূর্বে ত্রিশাল ও ধানীখোলা ইউনিয়ন পরিষদ।   ইতিহাস    প্রশাসনিক এলাকা  ১.দবরদস্তা ২.রাধাকানাই ৩.ধুরধুরিয়া ৪.রঘুনাথপুর ৫.পলাশতলী ৬.গোবিন্দপুর ৭ খালইপুড়া ৮.টুক্কিরপাড় ৯.চৌরঙ্গীরপাড় ১০.গাংবড়াইল    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান ১.রঘুনাথপুর উচ্চ বিদ্যালয় ২.রঘুনাথপুর সরকারি প্রাঃ বিদ্যালয় ৩.রাধাকানাই উচ্চ বিদ্যালয় ৪.পলাশতলী আমিরাবাদ উচ্চ বিদ্যালয় ৫.ধুরধুরিয়া আলিম মাদ্রাসা ৬.দবরদস্তা সরকারি প্রাঃ বিদ্যালয় ৭.রাধাকানাই সরকারি প্রাঃ বিদ্যালয় ৮.দবরদস্তা আমিনা চৌধুরী উচ্চ বিদ্যালয় ৯.দবরদস্তা দারুল হাবিব সিদ্দিকীয়া ফাজিল মাদ্রাসা ও এতিমখানা ১০.ফুরকানাবাদ এম আই দাখিল মাদ্রাসা ১১. ধুরধুরিয়া(বাজার)সরকারি প্রা: বিদ্যালয় ১২. ধুরধুরিয়া পশ্চিমপাড়া সরকারি প্রা: বিদ্যালয় ‌‌,13 কান্দাপাড়া দাখিল মাদ্রাসা ১৪ পলাশ উচ্চ বালিকা বিদ্যালয় ১৫ পলাশতলী দাখিল মাদ্রাসা, ১৬ লেনজিরপাড় দাখিল মাদ্রাসা ১৭ পলাশতলী পূর্ব সরকারী প্রাথমিক বিদ্যালয়, পলাশতলী বাজার সরকারী প্রথমিক বিদ্যালয়, পলাশতলী পশ্চিম সরকারী প্রাথমিক বিদ্যালয়   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১জবেদ আলী চৌধুরী০২জবেদ আলী চৌধুরী০৩আঃ খালেক০৪আঃখালেক০৫আঃ হাই০৬ডাঃ আঃ বারী০৭রেজাউল করিম চৌধুরী২০১১-২০১৬০৮গোলাম কিবরিয়া (শিমুল তরফদার)২০১৬-২০২১০৮গোলাম কিবরিয়া (শিমুল তরফদার)২০২১-২০২৪   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ফুলবাড়ীয়া উপজেলার ইউনিয়ন
রোসা 'কুইন এলিজাবেথ' হলো গোলাপি রঙের গ্র‍্যান্ডিফ্লোরা গোলাপের একটি কাল্টিভার। গোলাপ উৎপাদক ড. ওয়াল্টার ল্যামার্টস ১৯৫৪ সালে যুক্তরাষ্ট্রে এই গোলাপ উৎপাদন করেন। এই ধরনের গোলাপ বিশ্বব্যাপী ব্যাপক জনপ্রিয়। এই গোলাপ "বিশ্বের সবচেয়ে প্রিয় গোলাপ" সহ (১৯৭৯) বেশ কয়েকটি উল্লেখযোগ্য পুরস্কার অর্জন করে।   ইতিহাস   ১৯৫২ সালে রানি দ্বিতীয় এলিজাবেথ ব্রিটেনের সিংহাসনে আরোহণের পর, তার সম্মানে গোলাপটির নাম রাখা হয় 'কুইন এলিজাবেথ'। 'কুইন এলিজাবেথ' গোলাপের স্টক মাতৃ-উদ্ভিদ হলো হাইব্রিড টি-রোজ রোসা 'শার্লট আর্মস্ট্রং' এবং ফ্লোরিবান্ডা ধরনের গোলাপ 'ফ্লোরাডোরা'। অন্তত ৩০টি নতুন ধরনের হাইব্রিড গোলাপ কাল্টিভার উৎপাদনে 'কুইন এলিজাবেথ' ব্যবহার করা হয়েছে। 'কুইন এলিজাবেথ' গোলাপের অন্যান্য রঙের প্রকরণের মধ্যে অন্যতম হলো: 'হলুদ কুইন এলিজাবেথ' (১৯৬৪) এবং 'শ্বেত কুইন এলিজাবেথ' (বা, 'ব্লাংক কুইন এলিজাবেথ' ১৯৬৫)। এছাড়া, 'ক্লাইম্বিং কুইন এলিজাবেথ' (১৯৫৭) নামে আরেকটি সবল ও আরোহী প্রকরণ ব্যাপক জনপ্রিয় হয়েছে।   বর্ণনা  'কুইন এলিজাবেথ' হলো এক ধরনের লম্বা, সরু ও খাড়া গুল্মজাতীয় উদ্ভিদ। এরা উচ্চতায় ৫ থেকে ১০ ফুট (১৫০—৩০৫ সেন্টিমিটার) এবং বিস্তারে ৩ থেকে ৪ ফুট (৯০—১৮২ সেন্টিমিটার) হয়ে থাকে। ফুলগুলো পূর্ণবিকশিত অবস্থায় ৪ থেকে ৫ ইঞ্চি (১০–১২ সেন্টিমিটার) প্রশস্ত হয়ে থাকে। ফুলে ২৬ থেকে ৪০টি বড় বড় পাপড়ি থাকে। পাপড়িগুলোর সম্মুখপৃষ্ঠ হালকা গোলাপি এবং পেছনের পৃষ্ঠ গাঢ় গোলাপি বর্ণের। ৩–১৫টি ফুলের বড় ও উন্মুক্ত গুচ্ছে পুষ্পায়ন ঘটে। ফুলে হালকা ও মৃদু সুগন্ধ বিদ্যমান। ফুলের কাঠামো উচ্চ-কেন্দ্রীয় বা পেয়ালাকৃতির হয়ে থাকে। কুঁড়ি কেন্দ্রিক। গাঢ় সবুজ রঙের পাতা বড়, চামড়াটে ও গোলাকার উপপত্র সংবলিত। গাছের শক্ত ও খাড়া কাণ্ডের জন্য এটি জনপ্রিয় উদ্যান উদ্ভিদে পরিণত হয়। পুরু কাণ্ড ও বড় কাঁটাযুক্ত এই উদ্ভিদ অত্যন্ত বলিষ্ঠ; অপেক্ষাকৃত অনুর্বর জমিতেও এই ধরনের গোলাপ ভালো জন্মে। উদ্ভিদ রোগ-সহনীয়। বসন্ত থেকে শরৎকাল এতে পর্যন্ত ব্যাপক পুষ্পায়ন ঘটে। এটি যুক্তরাষ্ট্রের কৃষি বিভাগের শ্রেণিতে এটি ৯বি অঞ্চল থেকে দ্রুত ৫বি অঞ্চলে উন্নীত হয়।   পুরস্কার    পোর্টল্যান্ড স্বর্ণপদক, (১৯৫৪)  আল-আমেরিকা রোজ সিলেকশনস বিজয়ী, যুক্তরাষ্ট্র (১৯৫৫)  আমেরিকান রোজ সোসাইটি গোল্ড মেডেল (১৯৫৭) গোল্ডেন রোজ অব দ্য হেগ (১৯৬৮)  ওয়ার্ল্ডস ফ্যাভারিট রোজ (১৯৭৯) অ্যাওয়ার্ড অব এক্সিলেন্স ফর বেস্ট এস্টাবলিশড রোজ (২০১৫)   আরও দেখুন   বাগানের গোলাপ  হল অব ফেম গোলাপ  অ্যাওয়ার্ড অব গার্ডেন মেরিট গোলাপের তালিকা   তথ্যসূত্র    আরও পড়ুন     কুইন এলিজাবেথ বিষয়শ্রেণী:দ্বিতীয় এলিজাবেথ
আধ্বব সংখ্যা হলো আন্তর্জাতিক ধ্বনিমূলক বর্ণমালা (আধ্বব) এর প্রতীক কোডিং করার উত্তরাধিকারী পদ্ধতি। সেগুলি ছিল এক্স-সাম্পা ও ইউনিকোডের আধ্বব সম্প্রসার ব্লকের সাংগঠনিক ভিত্তি।  ১৯৮৯ সালে কিয়েল কনভেনশন অনুসরণ করে, আধ্বব-এর বেশিরভাগ প্রতীক, বৈশিষ্ট্যসূচক প্রতীক এবং অন্যান্য প্রতীকগুলিকে ২০০৫ সাল পর্যন্ত আপডেট সহ ৩-সংখ্যার সংখ্যাসূচক কোড দেওয়া হয়েছিল। উদ্দেশ্য ছিল প্রতিযোগিতামূলক কম্পিউটার এনকোডিংয়ের যুগে স্পষ্টভাবে আধ্বব প্রতীকগুলি সনাক্ত করা, এবং এইভাবে অনুরূপ প্রতীকগুলির মধ্যে বিভ্রান্তি রোধ করতে (যেমন  ও ,  ও ,  ও ,  ও  বা  ও ) পাণ্ডুলিপি মুদ্রণের মতো পরিস্থিতিতে। ইউনিকোড দ্বারা বাতিল হয়ে যাওয়ায় পদ্ধতিটি কখনোই খুব বেশি ব্যবহার করতে দেখেনি এবং এখন বিলুপ্ত হয়ে গেছে।Steven Moran & Michael Cysouw (2018) The Unicode cookbook for linguists, p. 44–45  প্রতীকগুলির শব্দার্থিক ও রৈখিক বিভাগগুলিকে সংখ্যার বিভিন্ন পরিসর বরাদ্দ করা হয়েছে: ১০০টি সিরিজ হলো আধ্বব ব্যঞ্জনবর্ণ, ২০০টি নিভৃত ও অ-আধ্বব ব্যঞ্জনবর্ণ, ৩০০টি আধ্বব স্বরবর্ণ, ৪০০টি অ-স্বর বৈশিষ্ট্যসূচক, ৫০০টি সুপ্রাসেগমেন্টাল, ৬০০টি সম্প্রসার আধ্বব, ৭০০টি বড় হাতের অক্ষর এবং ৯০০টি প্রতিলিপি সীমানা। কিছু প্রতীকের একাধিক কোড আছে।   তথ্যসূত্র    বহিঃসংযোগ   IPA number chart – a chart of the numbers of most of the current symbols in the IPA proper, on the IPA website  বিষয়শ্রেণী:আন্তর্জাতিক ধ্বনিমূলক বর্ণমালা
২০১০ ফিফা বিশ্বকাপ বিভিন্ন বিষয় নিয়ে বেশ কিছু বিতর্ক ও সমালোচনার মুখোমুখি হয়েছে। এর মধ্যে কিছু হয়েছে প্রতিযোগিতা শুরুর আগে, এবং বেশ কিছু হয়েছে মাঠ রেফারির সিদ্ধান্তকে কেন্দ্র করে।   পশু কোরবানি সংক্রান্ত সমালোচনা  বিশ্বকাপে ব্যবহৃত প্রতিটি স্টেডিয়ামে পশু কোরবানির পরিকল্পনা বিভিন্ন প্রাণী অধিকার সংগঠনের মধ্যে প্রতিক্রিয়ার সৃষ্টি করেন। দ্য মাখোনিয়া রয়্যাল ট্রাস্ট দাবি করে, তাদের প্রস্তাবিত গরু বলিদানের পদ্ধতিটি হচ্ছে এই প্রতিযোগিতাকে আশীবার্দ করার একটি ‘সত্যিকারের আফ্রিকান’ সংস্কৃতি। এই প্রতিষ্ঠানটি আফ্রিকার বিভিন্ন সাংস্কৃতিক কার্যক্রম পরিচালনা করে।  প্রাণী অধিকার সংগঠনগুলোর বিরোধিতার প্রেক্ষিতে এই পশু বলির বিষয়টি দক্ষিণ আফ্রিকার উচ্চতর আদালত পর্যন্ত গড়ায়। সেখানে বিচারক নিক ভ্যান ডার রেইডেন বলেন, এই বিষয়টি রাজনীতিকদের মাধ্যমে সুরাহা হওয়া উচিত।  পরবর্তীতে বাধা উপেক্ষা করেই ২৫ মে, জোহানেসবার্গের সকার সিটি স্টেডিয়ামে একটি ষাঁড় বলি দেওয়া হয়। স্টেডিয়ামের ভেতরেই একটি স্থানে এই পশু বলির কার্যক্রমটি অনুষ্ঠিত হয়। ষাঁড় বলি দেবার পর ঐতিহ্য অনুসারে এর অনুসারীরা হাঁটতে হাঁটতে, গান গেয়ে ও ড্রাম বাজিয়ে স্টেডিয়াম প্রদক্ষিণ করেন, এবং তাদের সংস্কৃতি অনুসারে স্টেডিয়ামকে আশীবার্দ করার কাজ সমাপ্ত করেন।   তথ্যসূত্র   বিষয়শ্রেণী:২০১০ ফিফা বিশ্বকাপ
মিনজিরি একটি ফুলের নাম। এর অন্যান্য নামের মধ্যে Siamese Senna (সিয়ামিস সেন্না), Siamese cassia(সিয়ামিস ক্যাসিয়া), Seemia(সিমিয়া), Kassod(কাসড) উল্লেখযোগ্য বৈজ্ঞানিক নাম Senna siamea এটি Caesalpiniaceae (Gulmohar family) পরিবারের একটি উদ্ভিদ। বিশ্বে ক্যাশিয়ার অনেক জাত ছড়িয়ে আছে। সে তুলনায় আমাদের দেশে খুব বেশি নেই। যে ক'টি জাত বাংলাদেশে আছে তার মধ্য মিনজিরি তুলনামূলকভাবে দুষ্প্রাপ্য। সোহরাওয়ার্দী উদ্যানের দক্ষিণ-পশ্চিম প্রান্তে কয়েকটি গাছ আছে। দেখতে অনেকটা কনকচূড়ার মত। ভালো করে লক্ষ্য করলে পার্থক্যটা বুঝা যায়। পাতা ও কাণ্ডের রং আলাদা, গাছ তুলনামূলক উঁচু এবং ফুলগুলো থাকে অনেক উপরে। ইদানীং সড়ক বিভাগ নতুন নতুন বৃক্ষায়নের ক্ষেত্রে মিনজিরিকে প্রাধান্য দিচ্ছে।  বিবরণ এটি লম্বায় প্রায় ১৫-২০ মিটার হয়ে থাকে। এর আদি নিবাস ধরা হয় বার্মা, ইন্ডিয়া, ইন্দোনেশিয়া এবং মালয়েশিয়াকে। মাঝারি আকারের, ১২ থেকে ১৪ মিটার উঁচু হয়। চিরসবুজ গাছ। গ্রীষ্ম থেকে শীত পর্যন্ত ফুল হয়। শরতে বেশি হয়। ডালের আগায় হলুদ ফুলের বড় বড় থোকা থাকে। বীজ অনেক। সাধারণত বীজেই চাষ। গাছটি ভঙ্গুর। বৃষ্টি বাতাসে ভেঙ্গে যায়।দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ৩৪,   তথ্যসূত্র   বিষয়শ্রেণী:ফুল বিষয়শ্রেণী:গাছ বিষয়শ্রেণী:থাইল্যান্ডের বৃক্ষ বিষয়শ্রেণী:ভিয়েতনামের বৃক্ষ বিষয়শ্রেণী:থাই রন্ধনশৈলী বিষয়শ্রেণী:এশীয় সবজি
বৃদ্ধাঙ্গুলি হল হাতের প্রথম অঙ্গুলি, তর্জনীর পাশে।  যখন একজন ব্যক্তি চিকিৎসাবৈজ্ঞানিক শারীরবৃত্তীয় অবস্থানে দাঁড়িয়ে থাকেন (যেখানে হাতের তালু সামনের দিকে থাকে), তখন বৃদ্ধাঙ্গুলিটি সবচেয়ে বাইরের অঙ্গুলি। বৃদ্ধাঙ্গুলির জন্য চিকিৎসাবৈজ্ঞানিক লাতিন ইংরেজি বিশেষ্য হল পোলেক্স (পায়ের বড় আঙুলের জন্য হ্যালাক্স তুলনা করুন), এবং বৃদ্ধাঙ্গুলির জন্য সংশ্লিষ্ট বিশেষণটি পলিকাল।   আরও দেখুন    প্রিহেনসিলিটি  বৃদ্ধাঙ্গুলি সংকেত  বৃদ্ধাঙ্গুলি যুদ্ধ  পলিসিকরণ   মন্তব্য     তথ্যসূত্র         বহিঃসংযোগ       বিষয়শ্রেণী:আঙ্গুল বিষয়শ্রেণী:স্থায়ীভাবে অকার্যকর বহিঃসংযোগসহ নিবন্ধ বিষয়শ্রেণী:অকার্যকর বহিঃসংযোগ সহ সমস্ত নিবন্ধ